Camille Perrottet

Camille Perrottet (Frantzia, 1949ko otsailaren 1a) arte munduan jarduten duen emaztea da. Euskadi Komitea sortu zuen New Yorken, 1985ean. Nazioartean Euskal Herriaz mintzatzeko engaiamendua hartu eta hainbat ekimen sustatu ditu New Yorken. Hendaia eta New York ditu bizitoki.

 Ibilbidea 

Haurtzaroan, Aljeriako Gerra garaian (aita komunista eta ama sozialista) biltzarrak antolatzen zituzten bere sortetxean. Justizia sozialarekiko engaiamenduan nerabe zela murgildu zen; 68ko maiatzaren mugimenduan, abortoaren aldekoan eta Vietnamgo gerraren kontrako mobilizazioetan parte hartuz. Emakumeen eskubideak eta adierazpen askatasuna defendatzen jarraitu du, erlijioek sexualitatea (bereziki emakumeena) kontrolatzeko dituzten estrategien kontra bere haserrea adieraziz. Ingurumenaren kutsaduraren inguruko kontzientzia ere jorratzen du bere sormen ekoizpenetan.

Bere ikasketak Parisko, Euskal Herriko eta New Yorkeko karriketan egin ditu. 1970eko hamarkadan argazkilari independente gisa lan egin zuen Parisen. Femmes en movement aldizkarian, argazkilari aritu zenean ezagutu zuen Eva Forest eta geroztik hainbat jarduera partekatu zituzten.

1979an iritsi zen New Yorkera, eta 1980ko hamarkadaren erdialdean hormairudi komunitarioak margotu zituen Artmakersekin.

 Lanak 
Camille Perrottetek hainbat eremu artistiko jorratuz egiten du lan, argazkigintzan, pinturan, collagean, instalazioan eta bideoan. Bere ekoizpenek mezu ñabarra bezain probokatzailea eskaintzen dute. Irudiak abstraktuak edo errealistak izan, eta esanahi iradokitzailea edo agerikoa izan, arintasun onirikoarekin eta asmamen handiarekin txirikordatzen ditu artelanak.

Bere lana Europa eta Estatu Batuetako bilduma publiko eta pribatu ugaritan agertzen da. Harvard Unibertsitateko liburutegiko Charlie artxiboko partaide da.

New Yorken egindako erakusketak: Guild Hall Museum of Art, Long Islandeko Bienala Heckscher Museum of Art, The Godwin Ternbach Museum, The Wiseman Gallery The Rogue Community College, Hedge liburutegia, Guilnc.

Eva Forest ezagutu zuen bere argazkilari lana egiten zebilenean eta elkarrekin sortu zuten  'Euskal Herriaren Oihua' liburuaren ideia. Euskal Herrian zehar pintatutako muralak eta olerkiak jasotzen dira liburuan. Iparraldeko Seaskako ikastolen aldeko liburu honetan Isidro Urtizberearen gidaritzapean, Jokin Apalategik, Eva Forestek, Maite Idirinek, Eñaut Etxamendik eta Amaia Urtizbereak parte hartu zuten.   

Hendaian, hainbat erakusketa antolatu ditu; 2025eko martxokoa da "Emakume artistak elkartu eta ahotsa eman» justizia soziala sustatuz egindako erakusketa.
Bere lanak Euskal Herrian: Hendaiako Gure Ikastolan, Hendaiako Mendi Zolan, Hendaiako mediatekan, Maite Idirinen diskaren ilustrazioak, Euskal Herriaren oihua liburuaren argazkiakhttps://www.facebook.com/story.php?story_fbid=1225229652940917&id=100063616807749&_rdr

 Erreferentziak 

 Kanpo estekak 

Kategoria:Frantziako margolariak
Kategoria:Emakume margolariak
Kategoria:Hendaiarrak
Kategoria:Frantziako aktibistak